पुलिस ने एनडीपीएस मामले में गैंगस्टर लवली का मांगा रिमांड, कोर्ट ने खारिज कर भेजा जेल
थानाकोतवाली की पुलिस ने जेल में बंद गैंगस्टर राजिंदर सिंह उर्फ लवली लंबा को प्रोडक्शन वॉरंट पर लाकर अदालत में पेश किया। पुलिस ने एनडीपीएस और अन्य धाराआें में दर्ज पुराने मामले में आरोपी को रिमांड पर मांगा पर अदालत ने आरोपी को जेल भेज दिया। जानकारी के मुताबिक, थाना कोतवाली पुलिस ने 20 अगस्त, 2016 को आरोपी लवली लंबा और उसके साथियों विकास छाबड़ा और करमजीत सिंह आदि के खिलाफ एनडीपीएस, लॉटरी एक्ट और अन्य धाराआें में मामला दर्ज किया था। पुलिस ने मंगलवार को इसी मामले में मुख्य आरोपी लवली लंबा को ज्यूडीशियल मजिस्ट्रेट वरिंदर कुमार की अदालत में पेश किया और पूछताछ के लिए रिमांड की मांग की। अदालत ने रिमांड पर देने से मना करते हुए उसे जेल भेज दिया। गौरतलब है कि बीते दिनों पुलिस ने गैंगस्टर लवली लंबा को घंटाघर चौक के पास गिरफ्तार किया था। उस समय उसके समर्थकों ने गुंडागर्दी करते हुए मार्केट बंद करा दहशत फैलाई थी। इस मामले में आरोपी लवली के कई समर्थक गिरफ्तार भी किए जा चुके हैं।
गैंगस्टर लवली लंबा को प्रोडक्शन वॉरंट पर पुलिस ने लाकर कोर्ट में किया पेश
hin_Deva hin_Deva hin_Deva